FOR LETTER H

ព្រះរាជាណាចក្រកម្ពុជា

ជាតិ សាសនា ព្រះមហាក្សត្រ

🙜🙞🙜🙞🙜🙞

កិច្ចព្រមព្រៀងអនុវត្តការងារ

លេខ៖ ១០/០១ PUC\_ISC

រៀបចំ និងកែលំអលក្ខន្តិកៈនៃការគ្រប់គ្រងប្រព័ន្ធហិរញ្ញវត្ថុនៅ

សហគមន៍អភិវឌ្ឍន៍កសិកម្មបន្លែចំរុះជាយក្រុងកំពង់ស្ពឺ

រវាង

គណៈកម្មាធិការសហគមន៍អភិវឌ្ឍន៍កសិកម្ម

បន្លែចំរុះជាយក្រុងកំពង់ស្ពឺ ខេត្តកំពង់ស្ពឺ

និង

មជ្ឈមណ្ឌលសេវាកម្មធារាសាស្រ្ត

ខេត្តកំពង់ធំ

ខែធ្នូ ឆ្នាំ ២០១០

កិច្ចព្រមព្រៀងអនុវត្តការងារ

រៀបចំ​ និងកែលំអលក្ខន្តិកៈនៃការគ្រប់គ្រងប្រព័ន្ធហិរញ្ញវត្ថុ ជូនសហគមន៍អភិវឌ្ឍន៍កសិកម្មបន្លែចំរុះជាយក្រុងកំពង់ស្ពឺ

លេខ៖ ១០/០១ PUAC-ISC

កិច្ចសន្យានេះរៀបចំឡើងរវាង សហគមន៍អភិវឌ្ឍន៍កសិកម្មបន្លែចំរុះជាយក្រុងកំពង់ស្ពឺ ជា ភាគីម្ចាស់គម្រោង ដែលតំណាងដោយ **លោក ឡុង វ៉ាន់ថា** ជា ប្រធានគណៈកម្មាធិការសហគមន៍ អភិវឌ្ឍន៍កសិកម្មបនែ្លចំរុះជាយក្រុងកំពង់ស្ពឺ និង មជ្ឈមណ្ឌលសេវាកម្មធារាសាស្រ្ត ជាភាគី អនុវត្តគម្រោង ដែលតំណាងដោយ **លោក​** **សេង សុភ័គ** ជាអ្នកសម្របសម្រួលមជ្ឈមណ្ឌល និងជា ទីប្រឹក្សាផ្នែករៀបចំ និងគាំទ្រស្ថាប័ន នៃមជ្ឈមណ្ឌលសេវាកម្មធារាសាស្រ្ត។

ប្រការ ១ គោលបំណង

មជ្ឈមណ្ឌលសេវាកម្មធារាសាស្រ្តនឹងផ្តល់សេវាកម្មផែ្នករៀបចំ និងកែលំអលក្ខន្តិកៈដែលពាក់ព័ន្ធការគ្រប់ គ្រងប្រព័ន្ធហិរញ្ញវត្ថុ​ជូនសហគមន៍អភិវឌ្ឍន៍កសិកម្មបន្លែចំរុះជាយក្រុងកំពង់ស្ពឺ។

ការអនុវត្តន៍នូវសេវាកម្មនេះឡើងក្នុងគោលបំណងដើម្បីអោយមានតម្លាភាព និងការអនុវត្តន៍ភារកិច្ចរបស់ បុគ្គលិកមានភាពច្បាស់លាស់​ ដែលគោលបំណងនេះមានដូចខាងក្រោម​ ៖

១, ​ការគ្រប់គ្រងទូរសុវត្ថិភាព

២,​ នីតិវិធីនៃការទិញ

៣, ការដកលុយពីធនាគារ

៤, នីតិវិធីនៃការលក់

៥, របាយការណ៍ហិរញ្ញវត្ថុ

ប្រការ ២ ដំណាក់កាលនៃការអនុវត្តន៍គម្រោង

ការអនុវត្តន៍គម្រោងមាន៣ដំណាក់កាល៖

* ដំណាក់កាលទី១ ៖ ពិភាក្សាលំអិតអំពីលក្ខន្តិកៈបច្ចុប្បន្ននៃការគ្រប់គ្រងប្រព័ន្ធហិរញ្ញវត្ថុសហគមន៍អភិ វឌ្ឍន៍កសិកម្មបនែ្លចំរុះជាយក្រុងកំពង់ស្ពឺ ដែលពាក់ព័ន្ធនឹងគោលបំណងទាំង៥ចំនុចខាងលើ និង​មជ្ឍមណ្ឌលសេវាកម្មធារាសាស្រ្ត នឹងផ្តល់នូវយោបល់ខ្លះៗដើម្បីសែ្វងយល់ និងពិភាក្សានូវគ្រប់ គោលបំណងខាងលើដើម្បីអោយបានយល់ច្បាស់លាស់ និងងាយស្រួលក្នុងការរៀបចំ និងកែលំអ លក្ខន្តិកៈខាងលើអោយប្រសើរឡើង។
* ដំណាក់កាលទី២ ៖ មជ្ឍមណ្ឌលសេវាកម្មធារាសាស្រ្ត ត្រូវការពេលវេលាដើម្បីរៀបចំ និងកែលំអនូវ ចំនុចខ្វះខាតដែលមាន ក្នុងលក្ខន្តិកៈបច្ចុប្បន្នរបស់សហគមន៍អភិវឌ្ឍន៍កសិកម្មបនែ្លចំរុះជាយក្រុង កំពង់ស្ពឺដែលមានក្នុងគោលបំណងនៅប្រការ១ខាងលើ​។ ការរៀបចំ​ និងកែលំអនេះត្រូវបានអនុវត្ត និងប្រព្រឹត្តឡើងនៅមជ្ឍមណ្ឌលសេវាកម្មធារាសាស្រ្ត​។ នៅពេលរៀបចំ និងកែលំអលក្ខន្តិកៈគ្រប់ ចំនុចដូចមានចែងក្នុងប្រការ១រួច​ហើយ មជ្ឍមណ្ឌលសេវាកម្មធារាសាស្រ្ត នឹងបញ្ជូនបុគ្គលិកចំនួន ២រូបទៅពន្យល់ជូនសមាជិកក្រុមប្រឹក្សាភិបាលសហគមន៍ អំពីលក្ខន្តិកៈ​ថ្មី ក្នុងការ​គ្រប់គ្រងប្រព័ន្ធ ហិរញ្ញវត្ថុរបស់សហគមន៍អភិវឌ្ឍន៍កសិកម្មបន្លែចំរុះជាយក្រុងកំពង់ស្ពឺ នៅខេត្តកំពង់ស្ពឺ ដែល​ពាក់ព័ន្ធ នឹងគោល​បំណងក្នុងប្រការ១ខាងលើ ។
* ដំណាក់កាលទី៣៖ មជ្ឍមណ្ឌលសេវាកម្មធារាសាស្រ្តនឹងត្រួតពិនិត្យមើលទៅលើការអនុវត្តន៍ជាក់ ស្តែងនូវសកម្មភាព​ការងារររបស់បុគ្គលិកសហគមន៍អភិវឌ្ឍន៍កសិកម្មបន្លែចំរុះជាយក្រុងកំពង់ស្ពឺ មាន ភាពត្រឹមត្រូវ និងស្របតាមលក្ខន្តិកៈ​ថ្មីនេះឬទេ? ហើយការត្រួតពិនិត្យនេះនឹងត្រូវធ្វើឡើង​នៅខែ បន្ទាប់ ​ក្រោយពេល​ព្រមព្រៀងគ្នាអនុវត្តលក្ខន្តិកៈថ្មីនៅក្នុងសហគមន៍អភិវឌ្ឍន៍កសិកម្មបន្លែចំរុះជាយ ក្រុងកំពង់ស្ពឺ ។

ប្រការ ៣ គម្រោងចំណាយលើការអនុវត្តន៍ការងារ

ការចំណាយទៅលើការអនុវត្តន៍ការងារនេះត្រូវបានគណនាទៅតាមចំនួនថ្ងៃដែលក្រុមការងាររបស់មជ្ឍមណ្ឌលសេវាកម្មធារាសាស្រ្ត ក្នុងតំលៃ ២០ដុល្លាក្នុង១ថ្ងៃ សំរាប់បុគ្គលិកម្នាក់។ តាមការប៉ាន់ស្មាន, ការងារនេះត្រូវការ ពេលចំនួន១០ថ្ងៃ​ និងបុគ្គលិកចំនួន ២នាក់របស់មជ្ឍមណ្ឌលសេវាកម្មធារាសាស្រ្តដើម្បីអនុវត្ត៖

* តំណាក់កាលទី១ ក្នុងប្រការទី២ខាងលើ ត្រូវការ​ រយៈពេល ១ថ្ងៃកន្លះ ។
* តំណាក់កាលទី២ ក្នុងប្រការទី២ខាងលើ ត្រូវការ រយៈពេល ៧ថ្ងៃ ។
* តំណាក់កាលទី៣ ក្នុងប្រការទី២ខាងលើ ត្រូវការ រយៈពេល ១ថ្ងៃកន្លះ ។

តំលៃសេវាកម្មនេះត្រូវបង់ដោយសមាគមនារីដើម្បីការអភិវឌ្ឍន៍កម្ពុជានូវទឹកប្រាក់ចំនួន 400$ (បួនរយដុល្លា​​ សហរដ្ឋអាមេរិចគត់) ទៅអោយមជ្ឈមណ្ឌលសេវាកម្មធារាសាស្រ្ត សំរាប់ថ្លៃសេវាកម្មក្នុងការរៀបចំ និងកែលំអ​នូវគោលបំណងលក្ខន្តិកៈទាំង៥ចំណុចខាងលើ ។

តម្លៃសេវាកម្មនេះរួមបញ្ចូលការចំណាយទាំងអស់របស់មជ្ឈមណ្ឌលសេវាកម្មធារាសាស្ត្រដែលមានដូចជា៖ ការធ្វើដំណើរ, ប្រាក់ឧបត្ថម្ភ, ធានារ៉ាប់រងសំរាប់បុគ្គលិកមជ្ឈមណ្ឌលសេវាកម្មធារាសាស្ត្រ, និងសំភារៈផ្សេងៗ.... ។ល។ តម្លៃនេះមិនបានបូកបញ្ចូលប្រាក់ឧបត្ថម្ភដល់បុគ្គលិក របស់សហគមន៍អភិវឌ្ឍន៍កសិកម្មបន្លែចំរុះជាយ ក្រុងកំពង់ស្ពឺ នៅពេលធ្វើការជាមួយគ្នាឡើយ។

តម្លៃនេះនឹងមិនត្រូវបានកែប្រែបន្ទាប់ពីចុះហត្ថលេខារួច។ ក្នុងករណីក្រុមការងារត្រូវការពេលវេលាសិក្សា បន្ថែម, តម្លៃសេវាកម្មនឹងមិនត្រូវបានផ្លាស់ប្តូរឡើយ។

ប្រការ ៤ និតិវិធីនៃការបង់ប្រាក់ថ្លៃអនុវត្តសេវាកម្ម

ការបង់ប្រាក់ នឹងត្រូវធ្វើឡើងដោយសាច់ប្រាក់សុទ្ធ ឬតាមរយៈការផ្ទេរប្រាក់ចូលទៅក្នុងគណនីរបស់មជ្ឈ មណ្ឌលសេវាកម្មធារាសាស្រ្តផ្ទាល់ បន្ទាប់ពីការវាយតំលៃលើការផ្តល់សេវាកម្មដោយគណៈកម្មាធិការកណ្តាល និង ទទួលបានវិក័យប័ត្របង់ប្រាក់សេវាកម្មពីមជ្ឈមណ្ឌលសេវាកម្មធារាសាស្ត្រ យ៉ាងយូរបំផុតត្រឹមថ្ងៃទី៣១ ខែមករា ឆ្នាំ២០១១។

អាស័យដ្ឋានគណនីមជ្ឈមណ្ឌលសេវាកម្មធារាសាស្ត្រ៖

* ធនាគារ អេស៊ីលីដា
* សាខា កំពង់ធំ
* ឈ្មោះគណនី ហ្គ្រេត / មជ្ឈមណ្ឌលសេវាកម្មធារាសាស្រ្ត
* លេខគណនី 1100-20-630110-1-0
* រូបិយប័ណ្ណ ដុល្លា

ប្រការ ៥ ការរក្សាការសំងាត់

បុគ្គលិកមជ្ឈមណ្ឌលសេវាកម្មធារាសាស្ត្រ មិនត្រូវផ្សព្វផ្សាយ ឬប្រើប្រាស់រាល់ព័ត៌មានទាំងឡាយដែល ទទួលបានពីសហគមន៍អភិវឌ្ឍន៍កសិកម្មបន្លែចំរុះជាយក្រុងកំពង់ស្ពឺ ក្នុងកំឡុងពេលអនុវត្តការងារ ក្នុងគោល បំណងផ្សេងៗ ដោយគ្មានការ អនុញ្ញាតិជាលាយលក្សអក្សរ ពីសហគមន៍អភិវឌ្ឍន៍កសិកម្មបន្លែចំរុះជាយក្រុង កំពង់ស្ពឺឡើយ។ ហើយនៅពេលបញ្ចប់ការងារក៏ដោយ បុគ្គលិកមជ្ឈមណ្ឌលសេវាកម្មធារាសាស្ត្រ នឹងត្រូវរក្សាការ សំងាត់នូវរាល់ព័ត៌មានផ្សេងៗ ដែលទទួលបានពីសហគមន៍អភិវឌ្ឍន៍កសិកម្មបន្លែចំរុះជាយក្រុងកំពង់ស្ពឺ ដដែរ។

ប្រការ ៦ ការដោះស្រាយទំនាស់

ករណីមានទំនាស់កើតឡើងពាក់ព័ន្ធនឹងកិច្ចសន្យានេះ ភាគីទាំងពីរ នឹងជួបពិភាក្សាគ្នាដើម្បីរកដំណោះ ស្រាយសមស្របមួយដែលអាចទទួលបានការឯកភាពពីភាគីទាំងពីរ។ ករណីមិនអាចពិភាក្សារវាងភាគីទាំងពីរ ទំនាស់នេះនឹងបញ្ជូនទៅដោះស្រាយនៅតុលាកម្ពុជា។

ប្រការ ៧ សុពលភាពនៃកិច្ចសន្យា

កិច្ចសន្យានេះនឹងមានសុពលភាពចាប់ពីថ្ងៃចុះហត្ថលេខារវាងគណៈកម្មាធិការសហគមន៍អភិវឌ្ឍន៍កសិកម្មបន្លែចំរុះជាយក្រុងកំពង់ស្ពឺ និងតំណាងមជ្ឈមណ្ឌលសេវាកម្មធារាសាស្រ្ត។

ប្រការ ៨ ការធ្វើវិសោធនកម្មនៃកិច្ចសន្យា

កិច្ចសន្យានេះ អាចនឹងត្រូវបានធ្វើការកែប្រែ ករណីមានការឯកភាពទាំងពីរភាគី រវាងគណៈកម្មាធិការ សហគមន៍អភិវឌ្ឍន៍កសិកម្មបន្លែចំរុះជាយក្រុងកំពង់ស្ពឺ និងតំណាងមជ្ឈមណ្ឌលសេវាកម្មធារាសាស្រ្ត។

ធ្វើនៅកំពង់ស្ពឺ ថ្ងៃទី ..... ខែធ្នូ ឆ្នាំ ២០១០

មជ្ឈមណ្ឌលសេវាកម្មធារាសាស្រ្ត គណៈកម្មាធិការសហគមន៍អភិវឌ្ឍន៍កសិកម្ម

​​​ អ្នកសម្របសម្រួល ​​​​​​​​​ បន្លែចំរុះ ជាយក្រុងកំពង់ស្ពឺ

ប្រធាន